દેશવાસીઓ પણ અેવી અપેક્ષા રાખી રહ્યા છે કે વડા પ્રધાન તેમના આ વચનને અેક પવિત્ર વાયદા તરીકે સ્વીકારે. અગાઉની સરકારની માફક નહિ. કે જેમની ઉદાસીનતાથી દેશના સર્વોચ્ચ ન્યાયિક અધિકારી પણ નિસહાય જોવા મળ્યા. જસ્ટિસ ઠાકુરે યાદ અપાવી હતી કે ૧૯૮૭માં કાયદાપંચે દર ૧૦ લાખની વસતીઅે જજની સંખ્યા ૧૦થી વધારીને ૫૦ કરવા ભલામણ કરી હતી. પરંતુ ત્યારબાદ પણ આ મુદે ભાષણો સિવાય કંઈજ થયુ નથી. કેન્દ્ર અને રાજ્ય સરકાર અેકબીજા પર જવાબદારી ઢોળતી રહી છે. પરિણામે આજે દેશમાં અેક જજને સરેરાશ ૨૬૦૦ કેસનો ઉકેલ લાવવો પડે છે. જ્યારે અમેરિકામાં આવો દર સરેરાશ ૮૧ છે. આપણા દેશમાં નીચલી અદાલતો પર દર વર્ષે બે કરોડ કેસનો બોજો રહે છે. ન્યાયમૂર્તિ ઠાકુરે જણાાવ્યું કે દેશમાં જજની સંખ્યા ૨૧૦૦૦થી વધારીને તરતજ ૪૦ હજાર કરવાની જરૂર છે. આજે હાઈકોર્ટમાં જજની ૪૩૪ જગ્યા ખાલી છે. ત્યારે આવી સ્થિતિમાં ન્યાયિક વ્યવસ્થાની અસરકારક કામગીરીની આશા રાખ‍વી અયોગ્ય બાબત છે.